CELEX: 62011TN0668
Language: et
Date: 2011-12-30 00:00:00
Title: Kohtuasi T-668/11: 30. detsembril 2011 esitatud hagi — VIP Car Solutions versus parlament

14.4.2012   
            
            
               ET
            
            
               Euroopa Liidu Teataja
            
            
               C 109/14
            
         30. detsembril 2011 esitatud hagi — VIP Car Solutions versus parlament
   (Kohtuasi T-668/11)
   2012/C 109/33
   Kohtumenetluse keel: prantsuse
   
      Pooled
   
   
      Hageja: VIP Car Solutions (Hoenheim, Prantsusmaa) (esindaja: advokaat G. Welzer)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               mõista Euroopa Parlamendilt SARL VIP CAR SOLUTIONSi kasuks välja 1 408 000 eurot;
            
         
               —
            
            
               mõista kohtukulud välja Euroopa Parlamendilt.
            
         
      Väited ja peamised argumendid
   
   Hageja nõuab, et hüvitataks varaline ja mittevaraline kahju, mida ta väidetavalt kandis parlamendi 24. jaanuari 2007. aasta otsuse tõttu, millega lükati tagasi tema pakkumus hankemenetluses, mis puudutas juhiga auto ja minibussi transporditeenuseid Euroopa Parlamendi liikmetele plenaaristungite ajal Strasbourgis (PE/2006/06/UTD/1) (1). See otsus tühistati hiljem Üldkohtu 20. mai 2009. aasta otsusega kohtuasjas T-89/07: VIP Car Solutions vs. parlament (2).
   Hageja sõnul seisneb parlamendi poolne rikkumine, mille tõttu kahju tekkis, järgmises:
   
               —
            
            
               parlament rikkus kohustust teatada edukaks osutunud pakkuja pakutud hind;
            
         
               —
            
            
               parlament rikkus põhjendmaiskohustust, kuna ei esitanud mingisugust teavet eduka pakkumuse omaduste ja selle suhteliste eeliste kohta,
            
         
               —
            
            
               parlament tegi ilmse hindamisvea, kuna ei võtnud tagasilükkava otsuse põhjenduse aluseks hankedokumentides kindlaksmääratud valiku- ja lepingu sõlmimise kriteeriume.
            
         
      (1)  ELT 2006/S 177-187988.
   
      (2)  EKL 2009; lk II-1403.